cyanic-selkie/wikianc huggingface dataset:
Հարվահանագեղձեր
Տեղակայումը և կառուցվածքը
Յուրաքանչյուր հարվահանագեղձ շրջապատված է բարակ շարակցահյուս­վածքային թաղանթով։ Պարենքիման կազմում են հարվահանաբջիջները՝ պարաթիրոցիտները, որոնք փուխր շարակցական հյուսվածքի բարակ միջնաշերտերով բաժանվում են խտրոցների՝ էպիթելային ձգանների։ Պարաթիրոցիտները հարուստ են ընկալիչներով, որոնք ընկալում են կալցիումի մակարդակն արյան մեջ։
Ֆունկցիան՝ դերն օրգանիզմում
Հարվահանագեղձի բջիջները՝ պարաթիրոցիտները, արտադրում են պարաթիրեոիդին (պարաթիրին, պարաթհորմոն) հորմոնը։ Դրանք իրենց վերոնշյալ ընկալիչների միջոցով հակադարձ կապի սկզբունքով արագ պատասխանում են արյան մեջ կալցիումի մակարդակի փոքրագույն տատանմանը։ Այսպես, արյան մեջ կալցիումի քանակի անկման՝ հիպոկալցիեմիայի դեպքում պարաթիրոցիտների կողմից պարաթիրինի ներզատումն ուժեղանում է։ Հիպոկալցեմիայի դեպքում պարաթիրինը ոսկրերի կալցիումը վեր է ածում կալցիումական իոնների, որոնք անցնում են արյան մեջ, և զարգանում է հիպերկալցիեմիա, իսկ ոսկրերում տեղի է ունենում կալցիումի քանակի նվազում (դեմիներալացում՝ ապահանքայնացում)։ Բացի այդ, պարաթիրինը մեծացնում է աղիներից կալցիումի ներծծումը, ակտիվացնելով վիտամին D-ն, ինչպես նաև նպաստում է երիկամներում կալցիումի հետներծծմանը։ Այսինքն, պարաթիրինը թողնում է հիպերկալցիեմիկ ազդեցություն։
Այսպիսով, հարվահանագեղձերը կարգավորում են կալցիումի և ֆոսֆորի մետաբոլիզմը։
Հիվանդությունները
Հարվահանագեղձի ախտահարման ժամանակ, կախված նրանից, թե որքան պարաթիրին է արտադրվում, հնարավոր է զարգանա հիպերպարաթիրեոզ կամ հիպոպարաթիրեոզ։
Հիպերպարաթիրեոզ (պարաթիրինի գերարտադրություն) կարող է դիտվել հարվահանագեղձ(եր)ի բարորակ ուռուցքների ժամանակ։  Դրա ժամանակ զարգանում է հիպերկալցիեմիա, ոսկրերը դառնում են փխրուն, բեկուն ու ցավոտ։
Հիպոպարաթիրեոզ (պարաթիրինի թերարտադրություն) կարող է դիտվել հարվահանագեղձ(եր)ի վիրահատական վնասումից կամ հեռացումից հետո։  Այդ դեպքում զարգանում է հիպոկալցիեմիա, որը բուժվում է վիտամին D-ի անալոգների միջոցով:
Կատեգորիա:Ներզատական համակարգ Կատեգորիա:Գեղձեր
Չիմբորասո (պրովինցիա)
Չիմբորասո (Provincia de Chimborazo), պրովինցիա Էկվադորի Անդերի կենտրոնում։ Այստեղ է գտնվում Սանգայ ազգային պարկը։ Մայրաքաղաքը Ռիոբամբան է։ Պրովինցիայի կազմի մեջ է մտնում Չիմբորասոն (6267 մետր), որն Էկվադորի ամենաբարձր լեռն է։
Կանտոններ
Պրովինցիան բաժանված է 10 կանտոնների։ Հետևյալ աղյուսակում ներկայացված է կանտոնի բնակչությունը (2001 թվականի մարդահամարի տվյալներով), դրա տարածքը (քառ. կմ), կանտոնի վարչական կենտրոնը կամ մայրաքաղաքը ։
Պրովինցիան ընդգրկում է Կաչա քաղաքը։
Ժողովրդագրություն
Էթնիկ խմբերի 2010 թվականի մարդահամարի տվյալները․
Արտաքին հղումներ
Կատեգորիա:Էկվադորի նահանգներ
Պակիստանյան գրականություն
Պակիստանյան գրականություն, 1947 թվականից զարգացել է ուրդու, սինդհի, փուշտու լեզուներով, փենջաբերեն, հուջարաթերեն, բելուջերեն, բենգալերեն՝ ազգային գրականության և Հյուսիսային Հնդկաստանի ժողովուրդների ընդհանուր բանահյուսական, գրական ու մշակութային ժառանգության հիման վրա։
50-60-ական թվականներին ծնունդ առավ էթնիկական փոքր խմբերի լեզուներով և բարբառներով գրականությունը (բրագուի)։
40-ական թվականներին գրականությանը բնորոշ էր կրոնահամայնքային միտումների ուժեղացումը, որին հակադրվում էին Պակիստանի Առաջադեմ գրողների ասոցիացիայում (ՊԱԳԱ) 1949 թվականին միավորված գրողները՝ Ա․ Ն․ Կասմիի (1916) գլխավորությամբ։
1971 թվականին, Բանգլադեշի ժողովրդական հանրապետության կազմավորման հետ կապված, սկսվում է գրականության պատմության նոր շրջան (բենգալերեն)։
Պակիստանի գրականության մեջ գերիշխում էին ռեալիստական և մասամբ ռոմանտիկական ուղղությունները (հատկապես պոեզիայում)։ 1950-1960-ական թվականներին նշանակալի տարածում գտան մոդեռնիստական տարբեր հոսանքներ։
1960-ական թվականների կեսերին նկատվում էր մաոիստական և կրոնաշովինիստական գաղափարների ազդեցությունը։ Մեծ ուշադրություն էր դարձվում թարգմանություններին։
Բանաստեղծներ
Ուրդու լեզվով ստեղծագործող բանաստեղծներից առավել հայտնի են
Զարգանում էր արձակի ժանրը՝ վեպ և պատմվածք։ Առավել լայն ճանաչում ստացան ռեալիստ-արձակագիրներ Ս․ Հ․ Մանթոն (1912- 1955), Գուլամ Աբբասը (1909), Միրզա Ադիբը (1914) և ուրիշներ։
Ստեղծագործություններ
Հայրենասիրական գաղափարներով են ներթափանցված սինդհի լեզվով գրողների ստեղծագործությունները (Շեյխ Այազի, Աբդուր Ռազզաքի, Խարի Դիլգիրի պոեզիան, Գ․ Խ․ Բսլուչի և ուրիշների արձակը)։ ՊԱԳԱ-ին հարում էր «Աինդա գրական միությունը» (1946)։
Հիմնական գրական հանդեսը «Մեհրան»-ն է։ Նշանակալի են փուշտու լեզվով պոեզիայի հաջողությունները (Աաիդ Ռահան Զախեյլի, 1886-1963, Մամանդարհան Աամանդար՝ 1901, Ամիր Համգա Շինվարի, 1907 և ուրիշներ)։
Արձակ
Փենջաբերեն գրողներն իրենց ստեղծագործությունները հրատարակում են «Փենջաբի» (1951), «Փենջ-դարյա» (1958), «Փենջաբի ադաբ» (1963) հանդեսներում։
Դասական գրականություն
Դասական գրականության հրատարակումը իրականացնում է փենջաբական ակադեմիան (հիմնադրվել 1956 թվականին)։ Հին սերնդի բանաստեղծներ Ֆաքիր Մուհամմադ Ֆաքիրը, Աաին Ֆիրոզը և ուրիշներ ձգտում էին ձևապաշտության։
1970-ական թվայկանների գրականությանը բնորոշ էր ուշադրությունը փենջաբերեն գրականության դասական ավանդույթներին, բանահյուսությանը։
1960-1970-ական թվականներին ձևավորվում է բելուջերեն գրականությունը։ Իրենց հայրենասիրական ստեղծագործություններով աչքի են ընկել բանաստեղծներ Գուլխան Նասիրը (1914), Ազադ Ջամալդինին (1918)։ «Ուման» և «Նավաե վաթան» հանդեսներում իրենց ստեղծագործություններն են հրատարակել Աբդուլ Հաքիմ Հաքղուն (1912), Աբդուլ Ռահիմ Սաբիրը (1919), Մուհամմադ Իսհակ Շամիմը (1923)։ 1959 թվականին ստեղծվել է բելուջական ակադեմիան։
Տորկիարա
Տորկիարա (Torchiara), քաղաք Իտալիայում։ Գտնվում է Կամպանիա մարզում՝ Սալեռնո գավառում ։ Բնակչությունը կազմում է 1527 մարդ, բնակչության խտությունը կազմում է 191 մարդ/կմ²։ Զբաղեցնում է 8 կմ² մակերես։ Փոստային ինդեքս՝ 84076, հեռախոսային կոդ՝ 0974։
Մունիցիպալիտետը սահմանակից է Ագրոպոլիին, Լաուրեանա Չիլենտոյին, Լուստրային, Պրինյանո Չիլենտոյին և Ռուտինոյին։
Քրիստոս Փրկիչը հարգվում է որպես քաղաքի հովանավոր սուրբ։ Տոնը նշվում է ամեն տարի օգոստոսի 6-ին։
Ծանոթագրություններ
Կատեգորիա:Իտալիայի բնակավայրեր
Վիտամին K
Վիտամին K (ֆիլլոխինոն, պրենիլմենախինոն) մի քանի նյութերի միացություն է։ Գոյություն ունեն վիտամին K1 (ֆիլլոխինոն) և վիտամին K2 (պրենիլմենախինոն)։ Վիտամին K-ի կենսաբանական դերը պայմանավորված է վերջինիս արյան մակարդելիության գործում ունեցած նշանակությամբ։ Հակաբիոտիկներով և աղիների միկրոֆլորայի վրա ներազդող այլ միջոցներով բուժման պարագայում վիտամին K-ն անհրաժեշտ է լյարդում պրոթրոմբինի և արյան մակարդելիությունն ապահովող այլ նյութերի սինթեզման համար։ Առողջ օրգանիզմը վիտամին K2 ինքնուրույն է սինթեզում։
Բնութագիր
Վիտամին K-ն հիմնականում արտադրվում է աղիների միկրոֆլորայի միջոցով։ Օրգանիզմն այն ստանում է նաև սննդամթերքի միջոցով։
Կատալին Կարադի
Կատալին Կարադի (Katalin Karády, իսկական ազգանունը՝ Կանչլեր, ), կինոյի և թատրոնի հունգարացի դերասանուհի, երգչուհի։ Հունգարիայում 1940-ական թվականներին ամենահայտնի կինոաստղերից մեկը ։
Վիտամին K
Բնութագիր
Օրգանիզմում վիտամին K-ի բացակայության կամ դեֆիցիտի պայմաններում կարող են զարգանալ հեմոռագիկ երևույթներ։ Քանի որ վիտամին K-ն ճարպերի ազդեցության տակ լուծվում է, աղիքային պատի ճարպերի ներծծման խանգարումների ժամանակ վերջինիս ներթափանցումը օրգանիզմ դժվարանում է։ Այս հանգամանքը հեմոռագիկ դիաթեզի առաջացման պատճառ կարող է դառնալ։
Կատալին Կարադի
Կենսագրություն
Ծնվել է Բուդապեշտում՝ կոշկակարի ընտանիքում։ Սովորել է արհեստագործական ուսումնարանում։ Իրենից 30 տարով մեծ տղամարդու հետ անհաջող ամուսնությունից հետո սկսել է դերասանի կարիերան։ Ընդունվել է Բուդապեշտի կոմեդիայի թատրոն։
Վիտամին K
Հեմոռագիկ դիաթեզ
Հեմոռագիկ դիաթեզը մի հիվանդություն է, որը բնութագրվում է արտահայտված արյունահոսությամբ։ Դրա պատճառ կարող են դառնալ վնասվածքները, արյունահոսությունները (ենթամաշկային, միջմկանային, միջանոթային և այլն)։ Հեմոռագիկ դիաթեզը արյան մակարդելիությունն ապահովող պրոթրոմբինի պակասի արգասիք է, որի սինթեզմանը մեծապես նպաստում է վիտամին K-ն։
Սնունդ
Վիտամին K-ով առանձնակի հարուստ է բուսական աշխարհը։ Դրանից շատ է պարունակվում հատկապես սպանախի, շագանակի, եղինջի և հազարաթերթիկի տերևներում, մասուրի պտուղներում, կաղամբի զանազան տեսակներում, ստեպղինում, լոլիկում, ելակում, սոյայի յուղում և կենդանական ծագման որոշ սննդամթերքներում՝ ձու, հորթի լյարդ։ Վիտամին K-ով հարուստ են նաև մուգ կանաչ տերևներով բանջարեղենները, օրինակ՝ մաղադանոս, բրոկկոլի, բրյուսելյան կաղամբ և աղցանների կանաչեղեն։ Կանաչ լոբին, ավոկադոն, կիվին, բանջարեղենային ձեթերը, յոգուրտը, ֆերմենտացված մթերքներն ու ըմպելիքները և պանիրների որոշ տեսակներ ևս հանդիսանում են վիտամին K-ի լավ աղբյուրներ։
Կատալին Կարադի
Կենսագրություն
1939-1948 թվականներին կատարել է մի շարք դերեր, որոնց շնորհիվ ձեռք է բերել մեծ ճանաչում և համարվել հունգարական կինոյի ճակատագրական կինը։ Ելույթներ է ունեցել էստրադայում։ Ճակատագրական կնոջ կերպարը հմայիչ արտաքինից բացի ընդգծվել է նաև արտահայտիչ ձայնով, որ համեմատում էին Ցարա Լեանդերի ու Մառլեն Դիտրիխի ձայնի հետ։ Ֆիլմերում հաճախ է նկարահանվել կինոաստղ Պալ Յավորի հետ, ով այն տարիներին եղել է հունգարական կինոյի սեքս-սիմվոլը։
Վիտամին K
Չափաբաժիններ
Չափահաս մարդկանց օրգանիզմի համար անհրաժեշտ վիտամին K-ի օրական պահանջը ստույգ սահմանված չէ, սակայն այն մոտավորապես կազմում է 70-140 մկգ։ Ջերմային մշակման ժամանակ վիտամին K-ն քայքայվում է։
Նախիմովյան ուսումնարան
Նախիմովի ռազմածովային ուսումնարան (Нахимовское военно-морское училище) կամ պարզապես՝ Նախիմովյան ուսումնարան (Нахимовское училище), միջնակարգ ռազմածովային փակ ուսումնական հաստատություն (ծովակալ Պավել Նախիմովի անունով ) Ռուսաստանի Դաշնությունում և նախկին Խորհրդային Միությունում։
Վիտամին K
Բժշկական կիրառումներ
Վիտամին K-ն անհրաժեշտ է պրոտրոմբինի արտադրության համար։ Դա գոյացություն է, որն արտադրվում է մարդու լյարդի կողմից և կարևոր դեր է խաղում արյան մակարդելիության գործընթացում։ Պրոտրոմբինից բացի մարդու լյարդն արտադրում է այլ տարրեր, որոնք անհրաժեշտ են այդ գործընթացի համար, և բոլոր այդ տարրերն էլ պահանջում են օրգանիզմում վիտամին K-ի բավարար քանակի առկայություն։ Բոլոր այդ տարրերի բացակայության դեպքում արյունը շատ դանդաղ է մակարդվում կամ առհասարակ չի մակարդվում, ինչը կարող է հանգեցնել երկարատև արյունահոսության անգամ նվազագույն վնասվածքների դեպքում։ Բացի դրանից, վիտամին K-ն նպաստում է ոսկրային հյուսվածքների կողմից կալցիումի յուրացմանը։
Կատալին Կարադի
Կենսագրություն
1942 թվականին Կատալին Կարադին հայտնվել է ոստիկանության ուշադրության կենտրոնում այն բանի համար, որ փորձել է ճակատամերձ գոտում գտնվող աշխատանքային ճամբարից ազատել հրեա բանաստեղծ Գեորգ Դենեսին, ով իր համար երգեր էր գրում։
Վիտամին K
Անբավարարություն
Վիտամին K-ի պակասությունը կարող է բերել օստեոպորոզի՝ հիվանդության, որի հետևանքով ոսկորները դառնում են փխրուն։ Բարեբախտաբար, դա տեղի է ունենում բավականին հազվադեպ, այդ պատճառով առողջ օրգանիզմը չունի լրացուցիչ վիտամինային հավելումների կարիք։ Վիտամին K-ի անբավարարությունը առաջանում է լյարդի և աղեստամոքսային տրակտի ծանր հիվանդությունների հետևանքով։ Նույն արդյունքին կարող է հանգեցնել հակաբորբոքայինների երկարատև օգտագործումը։ Արյան մեջ վիտամին K-ի յուրացմանը խանգարում են խոլեստերինի մակարդակն իջեցնող դեղամիջոցները։ Հակամակարդիչ դեղորայք ընդունող հիվանդները առավել հակված են օստեոպորոզով հիվանդանալուն, քանի որ այդ դեղորայքը չեզոքացնում է վիտամին K-ի գործած ազդեցությունը։ Մարդկային օրգանիզմը ընդունակ չէ ինքնուրույն վիտամին K-ն արտադրել։
Նախիմովյան ուսումնարան
Սաներ է պատրաստում բարձրագույն ռազմածովային ուսումնարանների համար։ 1943-1945 թվականների ընթացքում Նախիմովյան ուսումնարաններ են բացվել Սանկտ Պետերբուրգում, Ռիգայում, Թբիլիսիում՝ Երկրորդ համաշխարհային պատերազմում զոհված խորհրդային զինծառայողների, պարտիզանների, բանվորների, կոլտնտեսականների զավակներին ուսուցանելու համար։
Կատալին Կարադի
Կենսագրություն
Կատալին Կարադիի կարիերան ավարտվել է այն բանից հետո, երբ 1944 թվականի ապրիլի 18-ին գեստապոն ձերբակալել է նրան՝ ցուցաբերելով դաժան վերաբերմունք ու մի քանի ամիս պահելով կալանքի տակ։
Վիտամին K
Դեֆիցիտի ախտանիշները
Օրգանիզմում վիտամին K-ի անբավարար քանակները կարող են կլինիկորեն դրսևորվել սովորականից ավելի հեշտ արյունազեղումների առաջացմամբ։ Միևնույն ժամանակ, վիտամին K-ի դեֆիցիտը բերում է վնասվածքներից, վիրահատությունից կամ այլ պատճառներով առաջացած արյունահոսությունների ավելի դժվար դադարելուն։ Կանանց մոտ K-վիտամինային անբավարարությունը կարող է առաջացնել դաշտանի երկարացում կամ առատացում։
Դեֆիցիտի պատճառները
Վիտամին K-ի դեֆիցիտով չափահաս մարդիկ սովորաբար ունեն որևէ լուրջ առողջական խնդիր, օրինակ՝ դիաբետ քրոնիկ երիկամային հիվանդություն ցիստիկ ֆիբրոզ (մուկովիսցեդոզ) աուտոիմուն բնույթի մարսողական հիվանդություններ, օրինակ՝ ցելիակա լեղածորանի խցանում։ Հակամակարդիչները, օրինակ՝ Վարֆարինը կարող են բարձրացնել վիտամին K-ի անբավարարության ռիսկը։
Նախիմովյան ուսումնարան
Արտաքին հղումներ
Կատեգորիա:Ուսումնարաններ Կատեգորիա:Կրթությունը Ռուսաստանում Կատեգորիա:Ռուսաստանի զինված ուժեր Կատեգորիա:Ռուսաստանի ռազմածովային նավատորմ Կատեգորիա:ԽՍՀՄ զինված ուժեր
Վիտամին K
Դեֆիցիտի ախտորոշումը
Վիտամին K-ի դեֆիցիտ կասկածելիս բժիշկը կարող է ձեզ նշանակել արյան մեջ այս վիտամինի մակարդակի որոշման հետազոտություն։ Եթե այս թեստը ձեր շրջանում անհասանելի է, բժիշկը կարող է նշանակել արյան մակարդելիության հետազոտություն՝ մինչև վիտամին K ներարկելը և դրանից հետո։
Կատալին Կարադի
Կենսագրություն
Գերմանական տանջարանից դուրս գալուց հետո Կատալին Կարադին, իր թանկարժեք զարդերով կաշառելով դահիճներին, մահից փրկել է մի քանի հրեա երեխաների, որոնց պատրաստվում էին գնդակահարել Դանուբի ափին ։ Մինչ 1945 թվականը, երբ Բուդապեշտն ազատագրվել է խորհրդային զորքերի կողմից, այդ երեխաներն ապրել են դերասանուհու տանը։
Վիտամին K
Կարևորություն
Վիտամին K-ն օգնում է, որպեսզի լյարդում արտադրվեն արյան մակարդելիությունն ապահովող սպիտակուցներ։ Այս վիտամինը կարևոր է նաև ոսկրերի առողջ վիճակի պահպանման համար։ Չափահասները սովորաբար ունեն վիտամին K-ի բավարար քանակներ, քանի որ մարսողական համակարգի նորմալ բակտերիաներն արտադրում են այս վիտամինը։ Ավելին, վիտամին K պարունակվում է նաև սննդամթերքների ձեթում։ Վիտամին K-ի ավելցուկը պահպանվում է լյարդում, ուստի սննդով ամեն օր այս վիտամինի ընդունումը դառնում է ոչ պարտադիր։
Կատալին Կարադի
Կենսագրություն
Պատերազմի ավարտից և Հունգարիայում խորհրդային կարգերի հաստատումից հետո Կատալին Կարադին նկարահանվել է ընդամենը մեկ ֆիլմում (1948)։ 1949 թվականին նա տեղափոխվել է Հարավային Ամերիկա՝ Բրազիլիա։ 1977 թվականից ապրել է Նյու Յորքում, որտեղ մինչ իր մահը որպես դերձակուհի աշխատել է գլխարկների ոչ մեծ խանութում։
Վիտամին K
Բուժում
Եթե դուք ունեք վիտամին K-ի դեֆիցիտ, բժիշկը ձեզ խորհուրդ կտա սննդակարգում ավելացնել վերոնշյալ սննդամթերքները։ Բժիշկը կարող է նաև ձեզ նշանակել վիտամին K-ի որևէ հավելում, որպեսզի կարգավորվի ձեր արյան մակարդելիությունը և վերականգնվի ոսկրերի ամրությունը։ Մի՛ փորձեք ընդունել վիտամին K-ի ավելի մեծ քանակներ, քան բժշկի նշանակած դեղաչափը։
Կատալին Կարադի
Կենսագրություն
Կատալին Կարադին մահացել է 1990 թվականի փետրվարի 8-ին Նյու Յորքում։ Նրա աճյունը վերաթաղվել է Բուդապեշտում։
Վիտամին K
Գրականություն
Կատեգորիա:Վիտամիններ Կատեգորիա:Առողջապահության համաշխարհային կազմակերպության հիմնական դեղեր Կատեգորիա:Բժշկություն Կատեգորիա:Արյունաբանություն
Կատալին Կարադի
Կենսագրություն
2004 թվականին Կատալին Կարադին Երկրորդ համաշխարհային պատերազմի ժամանակ հրեաներին կյանքը փրկելու համար ընդգրկվել է Հոլոքոստի «Յադ Վա Շեմ» հուշահամալիր-թանգարանում՝ Աշխարհի արդարակյացների շարքում։
Ընտրյալ ֆիլմագրություն
Կատալին Կարադին նկարահանվել է ավելի քան 25 ֆիլմերում։
Արտաքին հղումներ
Կատեգորիա:Հունգարացի դերասաններ Կատեգորիա:Հունգարացի երգիչներ Կատեգորիա:Կանայք Երկրորդ համաշխարհային պատերազմում
Սպիտակ, կարմիր ու․․․
«Սպիտակ, կարմիր ու․․․» (Bianco rosso e...), իտալական գեղարվեստական ֆիլմ՝ նկարահանված 1972 թվականին ։ Ֆիլմի գլխավոր դերասաններից են Սոֆի Լորենը և Ադրիանո Չելենտանոն ։ Ֆիլմը նկարահանվել է իտալացի հայտնի ռեժիսոր Ալբերտո Լատուադայի կողմից։ Նկարահանումներև տևել են 1971 թվականի սեպտեմբերից մինչև 1972 թվականի հունվարը։
Սյուժե
Քույր Գերմանան վերջերս կորցրել է փեսացուին և սգում է այդ մահը։ Այդ առիթով նա հագնում է միանձնուհու զգեստը և Լիբիայից ուղևորվում դեպի Իտալիա։ Նա ստանձնում է գավառական Piazza հիվանդանոցի գլխավորի պաշտոնը։ Հիվանդանոցում շատ են խնդիրները՝ գործադուլներ, լեփ֊լեցուն սենյակներ։ Գերմանան ամբողջովին նվիրվում է հիվանդանոցին և լծվում դրա պահպանման գործին։ Հիվանդներից մեկը՝ Հաննիբալ Պեցցին, կոմունիստ է և աթեիստ։ Վերջինս փաստացի արդեն մի քանի տարի բնակվում է հիվանդանոցում։ Գերմանայի և Հաննիբալի միջև մշտական դժվարություններ են առաջանում։ Նա միշտ փորձում է փաղաքշել Գերմանային, բայց նաև շատ են վիճում միմյանց հետ քաղաքական և կրոնական թեմաներով։
Քաղաքի արհմիությունը բողոքի ակցիաներ է իրականացնում, որին մասնակցում է նաև Հաննիբալը։ Արդյունքում վիրավորվում է նա և տեղափոխվում հիվանդանոց։ Այնտեղ հոգին ավանդում է ՝ Գերմանայի ձեռքերի մեջ։
Սուրբ Նիկոլասի մայր տաճար (Մոնակո)
Մոնակոյի Սուրբ Նիկոլասի մայր տաճար (la cathédrale de Monaco), կաթոլիկ տաճար Մոնակոյի մայրաքաղաքում ։ Տաճարը կառուցվել է 1875 թվականին սպիտակ քարից՝ ռոմանական ճարտարապետական ոճով։
Այն հանդիսանում է Մոնակոյի արքեպիսկոպոսության մայր տաճարը, որտեղ թաղվում են Մոնակոյի իշխանները՝ երկրի ղեկավարները։
Նոյեմբերի 19-ին հանդիսավոր կերպով տաճարում նշվում է Իշխանի օրը (Jour du Prince), որը հանդիսանում է Մոնակոյի ազգային տոներից մեկը։ Ներքինից տաճարը զարդարված է հայտնի նկարիչ Լուի Բրեայի գեղանկարներով։
Զոհասեղանը և տաճարի ամբիոնը պատրաստված են սպիտակ բնական մարմարից։
Ծանոթագրություններ
Կատեգորիա:Մոնակոյի տաճարներ Կատեգորիա:Ռոմանական ճարտարապետություն
Ջեդի
Ջեդի (Oued Djedi) գետ Ալժիրում։ Սահարայի ամենամեծ գետերից մեկն է,  երկարությունը՝ մոտ 480 կմ է։
Գետը գտնվում է հետևյալ կոորդինատներում՝ 34.65°N, 5.91667°W։ Գետը սկիզբ է առնում Սահարայի Ատլաս լեռներից, մոտ 1400 մետր բարձրության վրա և հոսում է արևմուտքից դեպի արևելք։ Այն թափվում է Մելգիրի աղի լիճը, ծովի մակարդակից 40 մետր բարձրության վրա, որը Ալժիրի ամենացածր կետն է ։ Անձրևային եղանակների ժամանակ գետի շնորհիվ լճում ջրի մակարդակը բարձրանում է, իսկ ամռանը լիճը և գետաբերանը չորանում են ։ Գետահունը բաղկացած է գիպսից և ցեխից, դրա լայնությունը կարող է հասնել մի քանի կիլոմետրի, բայց դա հազվադեպ է ջրառատ լինում։ Գետի ափերի երկայնքով հողը աղի բարձր խտություն ունի, ինչի համար այստեղ հազվադեպ է ինչ֊որ բան աճում ։
Գետը հոսում է Լագուատ (բնակչությունը մոտ 125 հազար) և Սիդի֊ Խալեդ (մոտ 40 հազար մարդ) քաղաքների կողքով ։
Ծանոթագրություններ
Կատեգորիա:Ալժիրի գետեր
Պարի մանիա
Պարի մանիա, (նաև հայտնի է, որպես պարի ժանտախտ, խորեոմանիա, Սուրբ Հովհաննեսի պար և Սուրբ Վիտուսի պար անուններով) սոցիալական ֆենոմեն է, որը տեղի է ունեցել հիմնականում 14-րդ և 17-րդ դարերում՝ Եվրոպայում։ Ընդգրկում էր մարդկանց խմբեր, երբեմն միանգամից հազարավոր մարդիկ, ովքեր պարում էին անդադար։ Մանիան ազդում էր տղամարդկանց, կանանց և երեխաների վրա։ Նրանք պարում էին անդադար՝ մինչև ուժասպառ լինելը։ Պարի մանիայի առաջին խոշոր բռնկումներից մեկը տեղի է ունեցել Աախենում՝ Հռոմեական կայսրությունում, 1374-ին, և այն արագորեն տարածվել է ամբողջ Եվրոպայում։ Մեկ այլ ուշագրավ բռնկում էլ  տեղի է ունեցել Ստրասբուրգում 1518թ.-ին։
Մի քանի դարերի ընթացքում, ներգրավելով հազարավոր մարդկանց, պարի մանիան մեկուսի իրադարձություն չէր և վկայակոչված է ժամանակակից զեկույցներում։ Այնուամենայնիվ, պատճառը չհասկանալով, բուժումները հիմնված էին գուշակությունների վրա։ Հաճախ երաժիշտներն ուղեկցում էին պարողներին՝ համոզված լինելով, որ երաժշտությունը բուժում է մանիան, բայց այդ մարտավարությունը երբեմն չէր գործում՝ խրախուսելով այլոց միանալ պարին։ Ժամանակակից գիտնականների շրջանում չկա համաձայնեցված կարծիք պարի մանիայի վերաբերյալ ։
Առաջարկվող մի քանի տեսություններից մեկի հիմքում կրոնական պաշտամունքներն են, որոնց մասնակցող մարդիկ պարում էին սթրեսից ազատվելու և աղքատությունը մոռանալու համար։ Ենթադրվում է նաև զանգվածային հոգեոգեն հիվանդության առկայությունը, որի ընթացքում անհայտ ֆիզիկական պատճառներ ազդում էին մարդկանց որոշակի խմբերի վրա՝ որպես սոցիալական ազդեցության ձև ։
Սահմանում
«Պարի մանիան» ծագում է հունարեն «խորեոմանիա»՝ խորեո (պար) և մանիա (խելագարություն) տերմինից, և հայտնի է նաև, որպես «պարի ժանտախտ» ։ Տերմինը հորինել է Պարացելսը : Համարվում էր, որ պարի մանիան Սուրբ Հովհաննես Մկրտիչի կամ Սուրբ Վիտուսի կողմից ուղարկված անեծք է  , այդ պատճառով էլ մանիան հայտնի է նաև, որպես «Սուրբ Վիտուսի» կամ «Սուրբ Հովհաննեսի պար»։ Մանիայի զոհերը հաճախ ավարտում էին իրենց երթը սրբավայրերում  ։ Միջադեպը հաճախ բռնկվում էր Սուրբ Վիտուսի տոնի ժամանակ ։
17-րդ դարում Սուրբ Վիտուսի պարը անվանվել է Սիդենհեմյան խորեա ։ Պարի մանիան հայտնի է նաև որպես համաճարակային պար ։ Նյարդային համակարգի հիվանդությունը՝ խորեան, բնութագրվում է պարի մանիաին նմանվող ախտանիշներով,  որը համարվել է էպիլեպսիայի ձև : Գիտնականները պարի մանիան բնութագրել են, որպես «հավաքական հոգեկան խանգարում», «հավաքական հիստերիկ խանգարում» և «զանգվածային խելագարություն» :
Բռնկումներ
Պարի մանիայի հայտնի ամենավաղ բռնկումը տեղի է ունեցել 7-րդ դարում, այնուհետեվ  պարբերաբար նկատվել է ամբողջ Եվրոպայում՝ մինչև 17-րդ դարը, որից հետո կտրուկ դադարել է : Ամենավաղ հայտնի միջադեպերից մեկը տեղի է ունեցել 1020-ականներին Բերնբուրգում, որտեղ 18 գյուղացիներ սկսել են երգել և պարել եկեղեցու շուրջ՝ խանգարելով Սուրբ Ծննդյան տոնի արարողությունը :
Հետագայում պարային բռնկումներ դիտվել են 13-րդ դարում, այդ թվում`1237-ին, երբ երեխաների մեծ խումբ ուղևորվել է Էրֆուրտից դեպի Արնստադ, ողջ ճանապարհին (մոտ 20կմ) ցատկոտելով և պարելով ՝ նմանվելով Համելնյան մկնորս լեգենդին։ Լեգենդը սկիզբ է առել միևնույն ժամանակ ։ Մեկ այլ դեպք՝ 1278-ին, ներգրավել է մոտ 200 մարդ, ովքեր պարել են Մաաս գետի ափին գտնվող կամուրջի վրա, ինչի հետևանքով կամուրջը փլուզվել է։ Փրկվածներից շատերի  առողջությանը վերականգնվել է մոտակայքում գտնվող Սբ. Վիտուսին նվիրված մատուռում : Մանիայի առաջին խոշոր բռնկումը տեղի է ունեցել 1373 թվականից մինչև 1374 թվականն ընկած ժամանակահատվածում, միջադեպեր գրանցվել են Անգլիայում, Գերմանիայում և Նիդեռլանդներում ։
Ախենում ( Գերմանիա ), 1374թ.-ի հունիսի 24-ին սկսվել է ամենամեծ բռնկումներից մեկը, տարածվելով այլ վայրերում՝ Քյոլնում, Ֆլանդրիաում, Ֆրանկոնիաում, Մեցում, Ստրասբուրգում, Տոնխերնում, Ուտրեխտում , և այնպիսի երկրներում, ինչպիսիք են Իտալիան և Լյուքսեմբուրգը։ Հետագայում դեպքեր նկարագրվել են  1375 և 1376 թվականներին՝ Ֆրանսիայում, Գերմանիայում և Նիդեռլանդներում , իսկ 1381-ին՝ Աուգսբուրգում : Հետագայում բռնկում տեղի է ունեցել 1418-ին Ստրասբուրգում, որտեղ օրերով ծոմ պահելուց հետո մարդիկ պարելուց ուժասպառ են եղել : 1428-ին Շուֆֆհաուզենի  մեկ այլ բռնկման ժամանակ, մի վանական պարել է մինչև մահ։
Ամենախոշոր բռնկումներից մեկը տեղի է ունեցել 1518-ի հուլիսին՝ Ստրասբուրգում (տե՛ս 1518 թվականի պարային ժանտախտը), երբ մի կին սկսել է պարել փողոցում, որից հետո նրան է միացել 50-ից 400 մարդ : Բռնկումներն իրենց գագաթնակետին են հասել 16-րդ դարի ընթացքում՝ 1536 թվականին Բազելում՝ մի խումբ երեխաների մասնակցությամբ, 1551-ին Անհալթում՝ սկսվելով ընդամենը մեկ մարդուց : 17-րդ դարում պարերի կրկնվող միջադեպեր նկատեց բժշկության պրոֆեսոր Գրեգոր Հորստը, ով նշեց.
"Մի քանի կանայք, ովքեր ամեն տարի այցելում են Դրեֆելհաուսենի Սուրբ Վիտուսի մատուռ ... օր ու գիշեր խելագարի պես պարում են, մինչև ընկնում են էքստազի մեջ։ Նրանք նորից վերականգնում են իրենց ուժերը մինչև հաջորդ մայիս, երբ կրկին ... Սուրբ Վիտուսի օրը, ստիպված են լինում նորից սկսել այդ ամենը ... Կանանցից մեկն ասել է, որ անցած քսան տարվա ընթացքում ամեն տարի պարել է, մեկ այլ կին պարել է երեսուներկու տարի ։"
Պարի մանիան, կարծես, ամբողջովին վերացավ 17-րդ դարի կեսերից : Ըստ Ջոն Ուոլլերի, թեև արձանագրվել են բազմաթիվ բռնկումներ, ամենալավ փաստագրված դեպքերը 1374 և 1518 թվականների բռնկումներն են, ինչի համար կան ժամանակակից ապացույցներ ։
Բնութագիր
Պարի մանիայի բռնկումներն ունեցել են տարբեր հատկանիշներ։ Բռնկումների ընթացքում մինչև տասնյակ հազարավոր մարդիկ պարել են ժամերով , երբեմն պարել են օրեր ու շաբաթներ, նույնիսկ ամիսներ  :
Կանայք հաճախ պատկերված են գրականության մեջ, որպես պարի մանիայի սովորական մասնակիցներ, չնայած ժամանակակից աղբյուրները այլ բան են հուշում : Քննարկվում է նաև այն վարկածն արդյոք պարերը եղել են ինքնաբուխ, թե կազմակերպված միջոցառումներ : Այնուամենայնիվ, հայտնի այն է, որ պարողները կարծես անգիտակից վիճակում են եղել, ի վիճակի չլինելով կառավարել իրենց :
Հեղինակ Ռոբերտ Բարդուղիմեոսը, սոցիալական երևույթների վերաբերյալ իր ուսումնասիրության մեջ նշում է, որ ժամանակակից աղբյուրները արձանագրում են փաստ, որ մասնակիցները հաճախ չեն բնակվել այնտեղ, որտեղ տեղի է ունեցել պարը։ Պարող մարդիկ ճանապարհորդում էին մի տեղից մյուսը, իսկ մյուսները ճանապարհին միանում էին նրանց։ Պարողներն իրենց հետ բերեցին սովորույթներ, որոնք տարօրինակ էին տեղի բնակչության համար : Բարդուղիմեոսը նկարագրում է, ինչպես են պարողները հագնում «տարօրինակ, գունագեղ հագուստներ» :
Ոմանք չէին կարողանում կանգ առնել, պարում էին մինչև մահ, մի քանիսն էլ պարելուց կոտրում էին կողոսկրերը : Պարի ողջ ընթացքում պարողները գոռում էին, ծիծաղում կամ լաց լինում : Բարդուղիմեոսը նաև նշում է, որ դիտորդները երբեմն ենթարկվում էին բռնության, պարելուց հրաժարվելու դեպքում : Մասնակիցները տարօրինակ արձագանք էին ունենում կարմիր գույնից։ «Գերմանիայում վեցերորդ դարի խելագարություն» պատմության մեջ Միդելֆորտը նշում է, որ «պարողները ընդհանրապես չէին կարողանում ընկալել կարմիր գույնը» , իսկ Բարդուղիմեոսը հայտնում է. «Ասվում էր, որ պարողները տանել չէին կարողանում կարմիր գույնն ու դառնում էին ագրեսիվ»։
Տարանտիզմ
Իտալիայում նման ֆենոմեն էր համարվում տարանտիզմը։ Ըստ որոշ աղբյուրների ֆենոմենի պատճառը տարանտուլա սարդի կամ կարիճի խայթոցից թունավորումն էր։ Տարանտիզմի ամենավաղ հայտնի բռնկումը տեղի է ունեցել 13-րդ դարում, միակ հակաթույնը համարվում էր պարելը հատուկ երաժշտության ներքո, որպեսզի արյունը առանձնացներ թույնը : Բռնկումներ գրանցվում էին միայն ամռան ամիսներին։ Ինչպես պարի մանիայի դեպքում, մարդիկ հանկարծակի սկսում էին պարել, երբեմն խայթոցի պատճառով, մյուսներն էլ հավատում էին, որ հին խայթոցի թույնն ակտիվանում է երաժշտության ներքո : Պարողները կատարում էին տարանտելա՝ երաժշտության ներքո, որը ի վերջո «բուժելու» էր տուժածին, գոնե ժամանակավորապես :
Պարողներից ոմանք գինի էին խմում, միմյանց ծեծում, ձևացնում, որ թրով կռվում են կամ ծովն էին նետվում։ Պարողներն ունենում էին գլխացավեր, սարսուռ, ցնցումներ և տեսիլքները :
Ինչպես պարի մանիայի դեպքում, այստեղ մասնակիցները տանել չէին կարողանում սև գույնը ։ Ի տարբերություն պարի մանիայի, տարանտիզմը սահմանափակվում էր Իտալիայով և Հարավային Եվրոպայով։ Այն տարածված էր մինչև 17-րդ դարը,իսկ դրանից հետո հանկարծակի դադարեց :
Կրոնական պատմության պրոֆեսոր Էռնեստո դե Մարտինոյի կողմից 1959 թ.-ին ֆենոմենի ուսումնասիրությունը պարզեց, որ տարանտիզմի դեպքերի մեծ մասը, հավանաբար, կապ չի ունեցել սարդի խայթոցի հետ։ Մասնակիցներից շատերը խոստովանել են, որ նրանց սարդ չի կծել, բայց մասնակիցները հավատացած էին, որ վարակվել են ինչ-որ մեկից կամ դիպչել սարդի։ Տարանտիզմի պատճառը զանգվածային խուճապն էր՝ «բուժման համար», որը ստիպում էր մարդկանց այսպես վարվել : Չնայած տարանտիզմի և պարի մանիայի տարբերություններին, դրանք հաճախ համարվում են հոմանիշներ :
Արձագանք
Պարի մանիայի իրական պատճառը անհայտ էր, ուստի դրա դեմ ուղղված միջոցառումներից շատերը պարզապես հուսադրող կռահումներ էին, չնայած որոշներն արդյունավետ էին։ 1374-ի բռնկումը տեղի է ունեցել Սև մահից ընդամենը մի քանի տասնամյակ անց, և բուժվել է ժանտախտի նման, այն է՝ պարողները մեկուսացվում էին, ոմանք էլ աքսորվում : Մարդիկ հավատում էին, որ պարը Սբ. Վիտուսի կողմից անեծք է, ուստի անեծքին պատասխանում էին՝ աղոթելով և ուխտագնացություններ կատարելով Սբ. Վիտուսին նվիրված վայրեր :
Աղոթքներ են ուղղվել նաև Սուրբ Հովհաննես Մկրտչին, ով ոմանց կարծիքով նույնպես պարի պատճառն էր : Մյուսները պնդում էին, որ պարն հրահրում են դևերը  կամ Սատանան, հետևաբար պարերի ժամանակ հաճախ կատարում էին էկզորսիզմի արարողություններ : Բարդուղիմեոսը նշում է, որ պարերն ընթանում էին երաժշտության ուղեկցությամբ, քանի որ երաժշտությունը համարվում էր պարի դադարեցման արդյունավետ միջոց , չնայած որոշ բռնկումների ժամանակ երաժիշտները նույնիսկ ներգրավում էին պարերում : Միդելֆորտը նկարագրում է, թե ինչպես էր երաժշտությունը խրախուսում այլ մարդկանց միանալ և վատթարացնում իրավիճակը :
Տեսություններ
Այլ տեսությունների հիմքում ախտանշանների նմանությունն է էնցեֆալիտի, էպիլեպսիայի և տիֆի ընթացքում դիտվող ախտանիշների հետ, բայց, ինչպես էրգոտիզմի դեպքում, այս հիվանդությունները չեն բացատրում պարի մանիայի ողջ ախտանիշները :
Բազմաթիվ աղբյուրներ կարծում են, որ պարի մանիան և տարանտիզմը, հնարավոր է, պարզապես ժամանակի բնական աղետների՝ ժանտախտների ու ջրհեղեղների արդյունքում առաջացած սթրեսի և լարվածության հետևանք են  : Հեթերինգթոնն ու Մունրոն պարի մանիան համարում են "սթրեսի" արդյունք, նրանց կարծիքով մարդիկ պարել են ազատվելու համար օրվա սթրեսից ու աղքատությունից՝ դառնալով էքստատիկ  :
Մեկ այլ հանրաճանաչ տեսության համաձայն բռնկումները բեմադրված են եղել : Կրոնական պաշտամունքները հավանաբար, կազմակերպում էին լավ բեմադրված պարեր՝ հին հունական և հռոմեական ծեսերին համապատասխան : Ժամանակին արգելված լինելով հանդերձ՝ այդ ծեսերը կարող էին կատարվել անվերահսկելի պարի մոլուցքի ներքո :
Հայտնի է, որ պարի մանիայի շատ մասնակիցներ ունեին հոգեկան խնդիրներ, հավանական է նաև, որ ոմանք մասնակցում էին պարերին վախից դրդված , կամ պարզապես մնացածին նմանվելու համար : Աղբյուրները հավաստում են, որ պարի մանիան զանգվածային հիստերիայի ամենավաղ գրանցված ձևերից մեկն է  , այն նկարագրվում է որպես «հոգեկան համաճարակ» ՝ հաշվի առնելով պարողների վարքագիծը :
Արտաքին հղումներ
Կատեգորիա:Պար Կատեգորիա:Զանգվածային անկարգություններ Կատեգորիա:Զանգվածային հիստերիա Կատեգորիա:Միջնադարյան Եվրոպա Կատեգորիա:Ֆենոմեն Կատեգորիա:Հոգեկան հիվանդություններ
Պահակ (թերթ, Բոստոն)
«Պահակ», խորհրդային շրջանի գրական, քաղաքական եռօրյա թերթ (1911-1915 թվականներին՝ շաբաթաթերթ)։ Հանդիսացել է Վերակազմյալ հնչակյան կուսակցության Ամերիկայի շրջանակի պաշտոնաթերթը։ Լույս է տեսել 1911-1921 թվականներին՝ Բոստոնում (1911, 1916-1921), Փրովիդենսում (1912-1915)։ Խմբագիրներ՝ Հ․ Երվանդ, Ա․ Տեր-Մարկոսյան, Վ․ Քյուրքճյան, Ե․ Մեսիայան։ Անդրադարձել է Թուրքիայի ներքին և արտաքին քաղաքականությանը, քննադատել երիտթուրքերի պանիսլամիզմը, նրանց հայահալած գործելակերպը։
«Պահակ» օրաթերթը ողջունել է Հայաստանի օկուպացիան կարմիր բանակի կողմից և երկրում խորհրդային կարգերի հաստատումը։ 1921 թվականին միացել է «Ազգ»-ին և շարունակվել իբրև «Ազգ-Պահակ», որը 1922 թվականին դարձել է «Պայքար»։
1921 թվականին լույս է ընծայել բացառիկ (տարեգիրք) հրատարակություն՝ գրական-բանասիրական, պատմագիտական բովանդակությամբ։
Տորակա
Տորակա (Torraca), կոմունա Իտալիայում։ Գտնվում է Կամպանիա մարզում՝ Սալեռնո գավառում ։ Բնակչությունը կազմում է 1262 մարդ, բնակչության խտությունը կազմում է 84 մարդ/կմ²։ Զբաղեցնում է 15 կմ² մակերես։ Փոստային ինդեքս՝ 84030, հեռախոսային կոդ՝ (+39) 0973։
Տորական սահմանակից է Կազալետո Սպարտանո, Սապրի, Տորտորելլա և Վիբոնատի համայնքներին։
Կոմունայի հովանավորն է սուրբ Պետրոս առաքյալը։ Տոնը նշվում է հունիսի 29-ին։
Ծանոթագրություններ
Կատեգորիա:Իտալիայի բնակավայրեր
Ճառընտիր (4670)
Ճառընտիր (4670), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4670 թվի տակ։ Ձեռագիրը գրվել է 1401 թվականին Ծերուն գրիչի կողմից Ոստանում։ Ծաղկողը եղել է Ծերունն։ Ստացողը եղել է Ստեփաննոսն և Յովսեփ կր-քն։ Կազոմղը եղել է Սարգիսը։ Գրված է թղթի վրա, որը ունի 50X34 չափս։ Ձեռագիրը կազմված է 815 թերթից։ Գրված է երկսյուն, բոլորգրով։ Ունի կիսախորան և լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ գրչի՝ 12ա, 148ա, 367բ, 405բ, 812բ և այլուր, կազմողի՝ 118ա, հետագայի՝ 78բ, 92ա, 240ա, 815ա և այլուր (15-րդ դար, 16-րդ դար, 17-րդ դար), 486բ (1846թ.) :
Տասներկու ամիսներ (մուլտֆիլմ)
Տասներկու ամիսներ (Двенадцать месяцев), խորհրդային լիամետրաժ նկարված մուլտֆիլմ, ստեղծված Իվան Իվանով-Վանոյի կողմից` ըստ Սամուիլ Մարշակի համանուն պիեսի մոտիվների, որը գրվել է 1942-43 թվականներին` Մեծ հայրենական պատերազմի ժամանակ, ՄԳԱԹի համար։
Պիեսն առաջին անգամ բեմադրվել է 1947 թվականին, Մոսկվայի պատանի հանդիսատեսի թատրոնում, մեկ տարի անց` ՄԳԱԹ-ում, և վերջապես 1957 թվականին թողարվել է մուլտֆիլմը։ Այն բնութագրվում է բարձրորակ և աշխատատար մուլտիպլիկացիայով։ Նկարահանվել է Մոսկվայի «Սոյուզմուլտֆիլմ» ստուդիայում։
Հեղինակներ
Մուլտֆիլմը վերականգնվել է 1987 թվականին Գորկու անվան կինոստուդիայում։ Վերականգնված տարբերակի ռեժիսորն է Վլադիմիր Բերենշտեյնը։
Սյուժե
Ձմեռ է։ Թագավորական պալատում ապրող երիտասարդ թագուհու համար դասընթացներ են անցկացնում։ Պրոֆեսորը պատմում է տարվա եղանակների մասին, և երբ հիշատակում է գարնանային ձնծաղիկների մասին, թագուհին հայտարարում է, որ անհապաղ ցանկանում է ձնծաղիկներ ունենալ իր պալատում։ Պրոֆեսորը փորձում է համոզել նրան, որ հունվարին դա անհնար է, սակայն թագուհին հրաման է արձակում և մի զամբյուղ ծաղիկի դիմաց խոստանում է մի զամբյուղ ոսկի։ Ժլատ Մայրիկը և նրա ծույլ աղջիկը, լսելով արքայական պարգևի մասին, միանգամից ուղարկում են խորթ աղջկան ձնծաղիկների հետևից։
Աղջիկը թափառում է անտառում և պատահաբար հայտնվում մի դաշտում, որտեղ խարույկի շուրջ բոլորը նստած էին տասներկու Եղբայր-ամիսիները։ Խորթ աղջիկը պատմում է նրանց իր դժբախտության մասին, և Ապրիլը համոզում եղբայրներին իրեն մեկ ժամ տրամադրել` աղջկան օգնելու համար։ Աղջիկը մի զամբյուղ ձնծաղիկ է հավաքում զամբյուղը, իսկ Ապրիլը նրան կախարդական մատանի է տալիս և խնդրում ոչ ոքի չպատմել անտառում տեսածի մասին։
Խորթ Մայրիկն իր աղջկա հետ ձնծաղիկները տանում է թագավորական պալատ։ Տեսնելով ծաղիկները` քմահաճ թագուհին պահանջում է, որ իրեն անմիջապես ցույց տան այն տեղը, որտեղ դրանք աճում են։ Խորթ Մայրիկն ու աղջիկն ստիպված խոստոնավում են, ծաղիկների հետևից գնացել էր Խորթ աղջիկը։ Աղջիկը համաձայնվում է կրկին գնալ անտառ ծաղիկների հետևից, սակայն հրաժարվում է ցույց տալ այն տեղը, որտեղից նա հավաքել էր ձնծաղիկները։ Այդ ժամանակ Խորթ մայրը ուղարկում է իր աղջկան` Խորթ քրոջ հետևելու, իսկ թագուհին իր շքախմբի հետ գնում է նրանց հետևից։ Այդպես էլ չիմանալով, թե ձմեռային անտառներում որտեղ է ձնծաղիկ աճում, ինքնահավան թագուհին աղջկանից խլում է կախարդական մատանին և նետում է ձյան մեջ։ Խորթ աղջիկը հասցնում է արտաբերել կախարդական բառերը և վազում է մատանում հետևից, իսկ թագուհին և նրա շքախումբն ընկնում են ձնաբքի մեջ և հայտնվում դաշտում։
Հանկարծ ձմեռը հրաշքով փոխվում է գարնան, գարունը` ամռան, ամառը` աշնան, և աշնանը նորից հաջորդում է ձմեռը։ Դաշտում հայտվում է Եղբայր-Հունվարը և առաջարկում են անկոչ հյուրերին կատարել նրանց ցանկությունները։ Թագուհին ցանկանում է վերադառնալ տուն, Պրոֆեսորը ցանկանում է, որպեսզի տարվա եղանակներն առաջվա նման հաջորդեն իրար, Զինվորը ցանկանում է ուղղակի կրակի մոտ տաքանալ, իսկ Խորթ մայրն ու աղջիկը ցանկանում են շան մորթուց վերարկու։ Հունվարը նրանց վերարկու է տալիս, նրանք սկսում են կռվել և վերածվում են շների։ Հունվարը պատվիրում է Զինվորին նրանց լծել սահնակին և ուղղություն վերցնել դեպի կրակը, քանի որ այնտեղ խարույկ է վառվում։
Դաշտում, խարույկի մոտ հավաքվում են Եղբայր-Ամիսները, նրանց հետ է գեղեցիկ հագնված Խորթ աղջիկը։ Փետրվարը նրան սահնակ է տալիս, իսկ Մայիսը` երեք ձի։ Թագուհին հրամայում է Խորթ աղջկան, որ վերջինս նրան հասցնի թագավորական պալատ` փոխարենը խոստանալով պարգևատրել արքայական ձևով, սակայն Աղջկան պարգևներ պետք չէին։ Զինվորը խորհուրդ է տալիս Թագուհուն խնդրել ոչ թե արքայաբար, այլ` մարդկայնորեն։
Երաժշտություն և երգեր
Մուլտֆիլմի երգերը և երաժշտությունը գրել է Մոիսեյ Վայբերգը։ Մուլտֆիլմի երգերը ձայնապնակներով թողարկվել են մոսկովյան, ապրիլյան, լենինգրադյան և այլ ստուդիաներում, իսկ 1960-ական թվականների կեսերին ընդգրկվել են «Մեղեդի» ընկերության կողմից թողարկած մուլտֆիլմերի երգերի ժողովածուի մեջ։ ԱՎելի ուշ երգերը թողարկվել են նաև ձայներիզների վրա։ 1990-ական թվականներին երգերը ձայնագրվել են տարբեր աուդիոեզիզների և տեսաերիզների վրա, իսկ 1999 թվականից թողարկվել են MP3 ձևաչափով։
1990-ական թվականների երկրորդ կեսերին մուլտֆիլմի հիման վրա թողարկվել է դրա աուիդիոհեքիաթը` Ալեքսանդր Պոժարովի տեքստով։
Վիդեո թողարկում
1980-ական թվականներին մուլտֆիլմն սկսել է թողարկվել տեսաերիզներով։ 1990-ականների սկզբին մուլտֆիլմը թողարկվել է «Խոշոր պլան» ընկերության տեսաերիզներում։ 1990-ականների կեսերին այն ներառվել է խորհրդային լավագույն մուլտֆիլմերի VHS ձևաչափով տարբեր հավաքածուների մեջ։
1999 թվականին «Ջոուվ» ընկերության կողմից մուլտֆիլմը թողարկվել է իսպաներեն, ֆրանսերեն և անգլերեն լուսագրերով, իսկ 5 տարի հետո, 2004 թվականին, վաճառքի է հանվել դրա նորացված DVD տարբերակը։
Արտաքին հղումներ
Կատեգորիա:Խորհրդային մուլտֆիլմեր Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:Իվան Իվանով-Վանոյի մուլտֆիլմեր Կատեգորիա:1956 մուլտֆիլմեր Կատեգորիա:Նիկոլայ Էրդմանի մուլտֆիլմեր
Դանլի
Դանլի, (Danlí), քաղաք և վարչական շրջան Հոնդուրասայում, Էլ Պարայիսո վարչության մեջ։
Աշխարհագրական տարածք
Տեղակայված է վարչության կենտրոնում, Տեգուսիգալպա քաղաքից 92 կմ հարավ-արևելք։ Ծովի մակարդակից ունի 814 մետր բարձրություն ։ Հաշվի առնելով ծովի մակարդակից ունեցած բարձրությունը՝ կլիման բնութագրվում է թույլ, չնայած նրան, որ գտնվում է արևադարձային կլիմայական գոտում։
Բնակչություն
2013 թվականի մարդահամարի տվյալներով՝ բնակչությունը կազմում է 62 597 մարդ ։
Քաղաքի բնակչության թվաքանակի դինամիկան ըստ տարիների.
Տնտեսություն
Տնտեսությունը հիմնականում զարգացած է գյուղատնտեսության շնորհիվ, քանի որ այստեղ կան բերրի հովիտներ, որտեղ աճում է հիմնականում հացահատիկ և բանջարեղեն։ Բացի այդ անասնապբցահությունը, առևտուրը և զբոսաշրջությունը դանլիդցիների եկամտի աղբյուր են։
Այլ
2017 թվականից քաղաքը Դանլիի կաթոլիկ թեմի եպիսկոպոսական աթոռանիստն է, որը գտնվում է Տեգուսիգալպայի եկեղեցական մետրոպոլիայի նահանգում։
Ծանոթագրություններ
Կատեգորիա:Բնակավայրեր այբբենական կարգով Կատեգորիա:Հոնդուրասի քաղաքներ
Ամալիա Փանահովա
Ամալիա Ալիշ ղիզի Փանահովա (Amaliya Əliş qızı Pənahova, ), ադրբեջանցի թատրոնի և կինոյի դերասանուհի, հեռուստատեսային ռեժիսոր, Ադրբեջանական ԽՍՀ պետական մրցանակի դափնեկիր (1972), պրոֆեսոր, Ադրբեջանական ԽՍՀ-ի (1985), Հայաստանի ԽՍՀ-ի ժողովրդական արտիստուհի (1985), 2000-2005 թվականներին Ադրբեջանի ազգային ժողովի անդամ, Բաքվի քաղաքային թատրոնի գեղարվեստական ղեկավար և տնօրենը ։
Կենսագրություն
Ամալիա Փանահովան ծնվել է 1945 թվականին Գանձակում։ 1965 թվականին ավարտել է Ադրբեջանի պետական թատերական ինստիտուտի (ներկա Ադրբեջանի պետական մշակույթի և արվեստի համալսարան) դրամատիկական կինոյի ֆակուլտետը։ 1964 թվականից մինչև իր կյանքի ավարտը նա ստեղծեց ավելի քան հինգ հարյուր կերպարներ թատրոնում և կինոյում ։ Նրանց թվում են Թոմրիսը, Նաթավանը, Մեդեյան, Բուրլա Հատունը, Մեխսեթին, Լարիսան, Օֆելիան, Լինսան և այլն դերերը ։
1968 և 1972 թվականներին նա պարգևատրվել է Ադրբեջանի Լենինի կոմսոմոլի մրցանակով և Ադրբեջանական ԽՍՀ պետական մրցանակի դափնեկրի կոչում։
Թատրոնի և կինոյի զարգացման գործում ունեցած մեծ ավանդի համար 1974 թվականին արժանացել է Ադրբեջանական ԽՍՀ-ի վաստակավոր արտիստի և 1985 թվականին Ադրբեջանական ԽՍՀ ժողովրդական արտիստի կոչման։ 1982 թվականին դարձել է տարվա դերասանուհի ։
Ամալիա Փանահովան մահացել է 2018 թվականի նոյեմբերի 8-ին Բաքվում։
Ծանոթագրություններ
Կատեգորիա:Ադրբեջանցի դերասանուհիներ Կատեգորիա:ՀԽՍՀ ժողովրդական արտիստներ Կատեգորիա:Թատրոնի դերասաններ Կատեգորիա:Թատերական ռեժիսորներ Կատեգորիա:Ադրբեջանցի կինոռեժիսորներ Կատեգորիա:Պատվո շքանշանի ասպետներ (Ռուսաստան) Կատեգորիա:Քաղցկեղից մահացածներ
Միխաել Լինդլ
Միխաել Լինդլ (Michael Liendl, ) ավստրիացի ֆուտբոլիստ, «Տվենտե» ակումբի և Ավստրիայի հավաքականի կիսապաշտպան։
Ակումբային կարիերա
Լինդլը իր պրոֆեսիոնալ կարիերան սկսել է «Կանֆենբերգ» ակումբի կազմում։ Որի կազմում նա հինգ տարի մասնակցել է Էրստալիգային։ 2008 թվականին Լինդլը օգնել է թիմին դուրս գալ Էլիտա։ Հուլիսի 9-ին՝ «ԼԱՍԿա» ակումբի դեմ խաղի ժամանակ նա կատարել է իր նորամուտը ավստրիական Բունդեսլիգայում ։ Հուլիսի 13-ին՝ հունգարական «Աուստրիա» ակումբի դեմ խաղի ժամանակ Լինդլը խփել է իր առաջին գոլը «Կոնֆենբերգ» ակումբի կազմում ։
2009 թվականի ամռանը Լանդլը տեղափոխվել է «Աուստրիա» ակումբ։ Օգոստոսի 2-ին իր հին ակումբի՝ «Կանֆենբերգ» ակումբի դեմ խաղի ժամանակ նա կատարել է իր նորամուտը նոր թիմի կազմում ։ Հոկտեմբերի 25-ին՝ «ԼԱՍԿա» ակումբի դեմ խաղի ժամանակ Լանդլը խփել է իր առաջին գոլը իր թիմի կազմում ։ Նույն թվականին նա թիմին օնել է առաջնությունում գրավել երկրորդ տեղը։
2012 թվականի ամռանը նա տեղափոխվել է «Վոլկսբերգ» ակումբ։ Հուլիսի 25-ին՝ «Աուստրիա» ակումբի դեմ խաղի ժամանակ նա կատարել է իր նորամուտը «գայլերի» կազմում ։ Հուլիսի 29-ին՝ «Ռիդա» ակումբի դեմ խաղի ժամանակ Լանդլը խփել է իր առաջին գոլը «Վոլկսբերգ» ակումբի կազմում ։ 2014 թվականին նա անցկացրել է 21 խաղ և խփել 11 գոլ։
2015 թվականի ամռանը Լանդլը պայմանագիր է կնքել «Մյունխեն 1860» ակումբի հետ։ Հուլիսի 26-ին՝ Բեռլինի «Ունիոնա» ակումբի դեմ խաղի ժամանակ նա կատարել է իր նորամուտը նոր թիմի կազմում ։ Նոյեմբերի 21-ին՝ «Սան-Պաուլու» ակումբի դեմ խաղի ժամանակ նա խփել է իր առաջին գոլը «Մյունխեն 1860» ակումբի կազմում ։ 2017 թվականի ամռանը Լանդլը տեղափոխվել է նիդերլանդական «Տվենտե» ակումբ։ «ՎՎՎ-Վենլո» ակումբի դեմ խաղի ժամանակ նա կատարել է իր նորամուտը Էրեդիվիզիում։
Միջազգային կարիերա
2014 թվականի հունիսի 3-ին՝ Չեխիայի հավաքականի դեմ ընկերական խաղի ժամանակ նա կատարել է իր նորամուտը Ավստրիայի հավաքականի կազմում ։
Արտաքին հղումներ
Կատեգորիա:Ավստրիայի հավաքականի ֆուտբոլիստներ Կատեգորիա:Ավստրիայի ֆուտբոլի ազգային հավաքական Կատեգորիա:Ֆուտբոլի կիսապաշտպաններ Կատեգորիա:Տվենտեի ֆուտբոլիստներ Կատեգորիա:Ավստրիացի ֆուտբոլիստներ Կատեգորիա:Մյունխեն 1860-ի ֆուտբոլիստներ
Կոնտրոնե
Կոնտրոնե (Controne), կոմունա Իտալիայում։ Գտնվում է Կամպանիա մարզում՝ Սալեռնո գավառում ։ Բնակչությունը կազմում է 924 մարդ, բնակչության խտությունը կազմում է 134 մարդ/կմ²։ Զբաղեցնում է 7 կմ² մակերես։ Փոստային ինդեքս՝ 84020, հեռախոսային կոդ՝ (+39) 0828։
Արտաքին հղումներ
Կատեգորիա:Իտալիայի բնակավայրեր
Կլերմոն (Արյեժի գավառ)
Կլերմոն (Clermont), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Սեն Ժիրոն կանտոնի կազմի մեջ։ Հանդիսանում է Սեն Ժիրոն շրջանը։
Համայնքի INSEE կոդ՝ 09097։
Տնտեսություն
2007 թվականի տվյալներով 47 աշխատունակ տարիքի մարդկանցից (15-64 տարեկան) 37-ը տնտեսապես ակտիվ էին, 10-ը անգործունակ (ակտիվության ցուցանիշը 78,7 %, 1999 թվականին եղել է՝ 62,1 %)։ 37 աշխատունակ բնակիչներից 34-ը աշխատում էին (20 տղամարդ և 14 կին), անաշխատանք էին 3-ը (1 տղամարդ և 2 կին)։ 10 անգործունակ մարդկանցից 3-ը աշակերտներ կամ ուսանողներ են, 2-ը թոշակառու, 5-ը անաշխատունակ էին այլ պատճառներով ։
Կոնկա դեյ Մարինի
Կոնկա դեյ Մարինի (Conca dei Marini), կոմունա Իտալիայում։ Գտնվում է Կամպանիա մարզում՝ Սալեռնո գավառում ։ Բնակչությունը կազմում է 743 մարդ, բնակչության խտությունը կազմում է 743 մարդ/կմ²։ Զբաղեցնում է 1 կմ² մակերես։ Փոստային ինդեքս՝ 84010, հեռախոսային կոդ՝ (+39) 089։
Կոմունայի հովանավոր սրբերն են՝ Հովհաննես Մկրտիչը, տոնը նշվում է հունիսի 24-ին և Անտոնիո Պադովացին, տոնը նշվում է հունիսի 13-ին։
Խորվաթիայի պատմություն
Ամբողջ իր պատմության ընթացքում տարածքը, որտեղ այժմ գտնվում է Խորվաթիայի Հանրապետությունը, տարբեր ազգերի, լեզուների և կրոնների շփման գոտի էր՝ անընդհատ իր վրա զգալով տարբեր կենտրոնների քաղաքական և մշակութային ազդեցությունը։ VII դարում՝ խորվաթների այստեղ գալու պահին, այս հողերը գտնվել են Արևելյան և Արևմտյան Հռոմեական կայսրությունների սահմանների միջև։ IX դարում այստեղ բախվել են Բյուզանդիայի և Ֆրանկական թագավորության շահերը։ XI դարում անկախ Խորվաթիան իր բարգավաճման գագաթնակետին է հասել՝ դառնալով Բալկանյան տարածաշրջանի հզոր թագավորություններից մեկը։ Ավելի վաղ խորվաթական տարածքները վերահսկում էին Հունգարական թագավորությունը, Վենետիկի Հանրապետությունըը, Ավստրո-Հունգարիան և Օսմանյան կայսրությունը։ XX դարի ընթացքում Խորվաթիան բազմիցս հակամարտության ասպարեզ է դարձել կաթոլիկ խորվաթների, ուղղափառ սերբերի և իսլամադավան բոսնիացիների միջև։
Կատեգորիա:Խորվաթիայի պատմություն Կատեգորիա:Եվրոպայի պատմություն
Life's a Mess
«Life's a Mess», ամերիկացի ռեփեր Juice Wrld-ի և ամերիկացի երգչուհի Հոլզիի երգ։ Այն թողարկվել է 2020 թվականի հուլիսի 6-ին Grade A Productions-ի միջոցով՝ Interscope Records լեյբլի բացառիկ արտոնագրի ներքո, որպես Juice Wrld-ի սպասվելիք երրորդ՝ «Legends Never Die» ստուդիական ալբոմի երրորդ սինգլ ։ Հուլիսի 6-ին հայտարարվել է ալբոմի մասին , և նույն օրն էլ այն թողարկվել է ։ Այս երգը ռեփերի և Հոլզիի երկրորդ համագործակցությունն է, իսկ առաջինը 2018 թվականի հոկտեմբերի 4-ին Հոլզիի «Without Me» չարթթոփերի ռեմիքս տարբերակն է ։ Այն լույս է տեսել 2019 թվականի հունվարի 9-ին ։
Իրավունքներ և ձայնագրման անձնակազմ
Իրավունքներն ադապտացվել են Tidal ծառայությունից ․
Ծանոթագրություններ
Կատեգորիա:Երգեր այբբենական կարգով Կատեգորիա:2020 երգեր Կատեգորիա:2020 սինգլներ Կատեգորիա:Հոլզիի երգեր Կատեգորիա:Ամերիկյան երգեր
Անդրեյ Բելյանին
Անդրեյ Օլեգովիչ Բելյանին (Андрей Олегович Белянин, ), ռուս վիպասան և բանաստեղծ, որը ստեղծագործում է ֆենտեզի ժանրում։
Կենսագրություն
Անդրեյ Բելյանինը ծնվել է 1967 թվականի հունվարի 24-ին Աստրախանում։ Դպրոցում ութ տարի սովորելուց հետո ընդունվել է Աստրախանի Վլասովի անվան գեղարվեստի ուսումնարանի նկարչական-մանկավարժական բաժին։ 4-րդ կուրսի վերջում նա սկսել է պրոֆեսիոնալ մակարդակով զբաղվել պոեզիայով։ Ծառայել է Նովոռոսիյսկի սահմանապահ ջոկատի կազմում Թուրքիայի սահմանի վրա։
1994 թվականին ընդունվել է Ռուսաստանի գրողների միություն. այդ ժամանակ նա արդեն հեղինակ էր բանաստեղծությունների երեք ժողովածուների և «Շիկակարմիր և շերտավոր» («Рыжий и Полосатый»), «Ճենապակե ասպետների միաբանություն» («Орден Фарфоровых рыцарей») հեքիաթների և անցել երկու սեմինար արձակում և պոեզիյաում։
1995 թվականին՝ «Պատանեկություն» («Юность») ամսագրում այդ ստեղծագործությունների հրապարակվելուց հետո, «Արմադա» հրատարակչության կողմից ստացել է համագործակցության առաջարկություն։ Հրատարակչությունը հավանել էր «Ջեք խելագար թագավորը» պատմության «սամիզդատ» տարբերակը։
Աշխատել է դպրոցում որպես ուսուցիչ, եղել Ռուսաստանի գրողների միության տեղական մարմնի փոխնախագահ, ղեկավարել գրական ստուդիա, հրատարակել թերթեր, տպագրել սկսնակ բանաստեղծների ստեղծագործություններ։
2004 թվականի մայիսի 12-ին Անդրեյ Բելյանինի 13-ամյա որդին՝ Իվանը, առևանգվել և սպանվել է դպրոցական ընկերների կողմից ։ Հետագայում մարդասպաններից մեկը նույնպես առևանգվել և սպանվել է ։
2014 թվականին Անդրեյ Բելյանինն Աստրախանի կազակների հետ մասնակցել է Ղրիմում անցկացվող հանրաքվեի ժամանակ անվտանգության ապահովման միջոցառումներին, որի համար ստացել է պետական մրցանակ` մեդալ «Ղրիմի վերադարձման համար»։
Արտաքին հղումներ
Կատեգորիա:20-րդ դարի բանաստեղծներ Կատեգորիա:Ռուս բանաստեղծներ Կատեգորիա:Խորհրդային բանաստեղծներ Կատեգորիա:Ռուս գրողներ Կատեգորիա:Ռուս արձակագիրներ Կատեգորիա:Բանաստեղծներ այբբենական կարգով
Կո (կոմունա)
Համայնքի INSEE կոդ՝ 09099։
Բնակչություն
Համայնքի բնակչությունը 2008 թվականին կազմում էր 364 մարդ։
Տնտեսություն
2007 թվականի տվյալներով 239 աշխատունակ տարիքի մարդկանցից (15-64 տարեկան) 191-ը տնտեսապես ակտիվ էին, 48-ը անգործունակ (ակտիվության ցուցանիշը 79,9 %, 1999 թվականին եղել է՝ 72,7 %)։ 191 աշխատունակ բնակիչներից 184-ը աշխատում էին (90 տղամարդ և 94 կին), անաշխատանք էին 7-ը (3 տղամարդ և 4 կին)։ 48 անգործունակ մարդկանցից 15-ը աշակերտներ կամ ուսանողներ են, 21-ը թոշակառու, 12-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Պարաթիրեոիդ հորմոն
Պարաթիրեոիդ հորմոն, պարաթիրեոկրին, մարդու և ողնաշարավոր կենդանիների հարվահանագեղձերում արտադրվող հորմոն։ 80 ամինաթթվային մնացորդներից բաղկացած պոլիպեպտիդ է․ մոլային զանգվածը՝ 9500։ Կարգավորում է կալցիումի և ֆոսֆորի փոխանակությունն արյան մեջ, հյուսվածքային հեղուկում և այլն։ Քայքայվում է տրիպսինի, թթուների ազդեցությունից, ինչպես նաև եռացնելուց։ Պարաթիրեուդ հորմոնի ավելցուկը օրգանիզմում հանգեցնում է ոսկրային հյուսվածքի քայքայման, բացակայությունից կամ պակասից խիստ բարձրանում է կենտրոնական նյարդային համակարգի գրգռականությունը, խախտվում է մազերի, ատամների բնականոն աճը։ Բժշկության մեջ կիրառվում է պարաթիրեոիդ հորմոնի պատրաստուկը անիայի, սպազմոֆիլիայի և ալերգիական որոշ հիվանդությունների բուժման համար։
Կատեգորիա:Մարդու սպիտակուցներ Կատեգորիա:Հորմոններ
Ադրիանա Սկլենարիկովա
Կենսագրություն
Ադրիանա Սկլենարիկովան ծնվել է 1971 թվականի սեպտեմբերի 17-ին Սլովակիայի Բրեզնո քաղաքում։ Բժշկություն է սովորել Պրահայում ։
Կարիերա
Իր գեղեցիկ արտաքին ու շատ բարձր հասակի շնորհիվ Ադրիանա Սկլենարիկավոն գրավել է Նյու Յորքի Next և Միլանի Elite Modeling մոդելային գործակալությունների ուշադրությունը։ Թեև մեծ ճանաչման նա արժանացել է միայն Wonder Bra ընկերության Wonder Bra Girl (միս լավագույն կրծկալ) ընտրվելուց հետո, մինչ այդ նա արդեն հասցրել էր նկարահանվել գովազդային բազմաթիվ հոլովակներում։